Diari Oficial de la Generalitat Valenciana


Sumari del DOGV 7061, del 05-07-2013 (2013/6877)

Notificació de demandes i citació a vista oral. Expedient número 018/13-A i altres.
-----------------------------------------------------------------------------------

### Dades del document

Número de DOGV
:   7061

Data del DOGV
:   05-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6877


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de demandes i citació a vista oral. Expedient número 018/13-A i altres. [2013/6877]  
Luis Felipe Suárez Jorcano, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Nictrans, SL que s'ha intentat la notificació i la citació per a vista oral en els expedients a què es fa referència més amunt com a conseqüència del procediment seguit en estos i que no han pogut ser comunicats per absència, parador ignorat, caducat o refusat.  
El text de la notificació és el següent:   
«Amb data 15 de març de 2013 han tingut entrada en este Servici Territorial de Transports les reclamacions interposades contra vostés per System Mail S. Coop. V, la documentació de les quals es troba disponible per a la consulta per l'interessat en esta Junta Arbitral, perquè segons el que preveu l'article primer, apartat b) de l'Orde de 12 de juny de 1991 de la Conselleria d'Obres Públiques, Urbanisme i Transports, es done per assabentat, a fi de seguir el procediment.  
D'acord amb l'article 162 de la Llei 13/1996, de 30 de desembre, de Mesures Fiscals, Administratives i de l'Orde Social; que modifica la Llei 16/1987, de 30 de juliol, d'Ordenació dels Transports Terrestres, modificada parcialment per la Llei 29/2003, de 8 d'octubre, sobre millora de les condicions de competència i seguretat en el mercat del transport per carretera i que en referència a les juntes arbitrals diu:  
  
«Es presumirà que hi ha l'indicat acord de sotmetiment a l'arbitratge de les juntes sempre que la quantia de la controvèrsia no excedisca els 6.000 € i que cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat.»  
Entenent que no hi ha manifestació expressa de no-sotmetiment, se li concedix la possibilitat de contestar a les demandes abans de la realització de la vista oral que es fixa, i per a la qual en este acte se'l cita el pròxim 1 d'agost de 2013 a les 09.30 hores en els locals d'este Servici Territorial de Transports, sitis en l'avinguda d'Aguilera, 1-6a. planta, d'Alacant.  
En vista oral, ambdós parts podran exposar les al·legacions que estimen pertinents i practicar les proves oportunes. En el cas de designar representant que actue en nom seu durant la vista, este haurà d'estar degudament autoritzat amb una documentació que justifique la seua representació i en el cas de representar una empresa, haurà d'acreditar-se per mitjà d'escriptura notarial o certificat de la secretaria o del president de la societat.  
En este mateix sentit, en cas de tindre previst assistir a la vista acompanyat de lletrat, haurà de manifestar-ho abans de la data indicada, a fi de traslladar-ho a la part contrària, per si considerara l'auxili de direcció lletrada.  
La inassistència a la vista oral de l'actor i, o si és el cas, del representant per ell designat, determinarà que es considere que ha desistit de la seua reclamació i s'ordenarà l'arxiu de l'expedient.  
La no-assistència de la part demandada no impedirà la realització de la vista ni que el laude siga dictat, i quedarà amb això oberta per al reclamant, si així ho jutja oportú, la via judicial pertinent, a fi d'instar-ne l'execució.  
La composició del col·legi arbitral pot ser consultada en la pàgina web de la Conselleria Infraestructures, Territori i Medi Ambient als efectes de recusació d'algun dels seus membres..  
Cosa que comunique perquè en prengueu coneixement i als efectes oportuns.»  
  
Alacant, 20 de juny de 2013.- El president de la Junta Arbitral de Transports d'Alacant: Luis Felipe Suárez Jorcano.